Държавен вестник, бр. 63, 2025 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23   
домено, че има право да получи плащането 
лично. Когато Гаранционният фонд извършва 
плащане на пълномощника, той уведомява 
изрично и писмено увреденото лице, като 
посочва и размера на извършеното плащане.
(11) Увреденото лице може да предяви 
претенцията си за плащане пред съда, ако 
Гаранционният фонд не се произнесе в срока 
по ал. 7, откаже да плати обезщетение или 
ако увреденото лице не е съгласно с размера 
на определеното обезщетение, като се при­
лага и чл. 380.
Претенция от Гаранционния фонд към ор­
ган, изпълняващ функции на краен платец в 
държава членка по произход на застрахователя
Чл. 570е. Когато при условията на чл. 570д, 
ал. 7 Гаранционният фонд, в изпълнение на 
функцията на междинен платец, е платил 
обезщетение на увредено лице и държавата 
членка по произход на застрахователя е раз­
лична от Република България, Гаранционният 
фонд претендира пълно възстановяване на 
сумата, изплатена като обезщетение, лихвите 
и разноските за определянето и изплащането 
му към съответния орган, изпълняващ функ­
цията на краен платец в тази държава членка.
Претенция към Гаранционния фонд от 
орган, изпълняващ функции на междинен 
платец в държава членка по произход на 
застрахователя
Чл. 570ж. Когато орган, изпълняващ функ­
ции на междинен платец в друга държава 
членка, е платил обезщетение на увредено 
лице по застрахователен договор, сключен 
със застраховател по чл. 567, ал. 1, т. 1 или 
2, и е предявил възстановяване на сумата, 
изплатена като обезщетение, лихвите и раз­
носките за определянето и изплащането му, 
Гаранционният фонд ги възстановява в срок 
до шест месеца, след като е получил искане 
за такова възстановяване, освен ако двата 
органа писмено договорят друго.
Суброгация на Гаранционния фонд след 
плащане на обезщетение като краен платец
Чл. 570з. (1) Когато при условията на 
чл. 570д, ал. 7 Гаранционният фонд е платил 
обезщетение на увредено лице или е възста­
новил платено обезщетение в случаите по 
чл. 570к като краен платец, той встъпва в 
правата на увреденото лице до размера на 
платеното обезщетение, лихвите и разходите 
за определянето и изплащането му срещу 
застрахователя по чл. 567, ал. 1, т. 1 или 2.
(2) Вземанията на Гаранционния фонд се 
удовлетворяват:
1. в пълен размер в производството по 
ликвидация на застрахователя, съответно от 
застрахователя – не по-късно от три месеца 
след отмяна на решението на комисията за 
отнемане на лиценза му;
2. по установения ред в производството по 
несъстоятелност на застрахователя.
Субсидиарно прилагане
Чл. 570и. Неуредените в този раздел въпроси 
относно защитата на увредените лица при лик­
видация и несъстоятелност на застраховател 
по задължителна застраховка „Гражданска 
отговорност“ на автомобилистите се уреждат 
с правилника по чл. 531.“
§ 82. В глава петдесет и втора се създава 
раздел III с чл. 570к – 570н:
„Раздел IІІ
Гарантиране на други застрахователни взе­
мания
Условия и ред за плащане на суми по га­
рантираните застрахователни вземания
Чл. 570к. (1) Гаранционният фонд изпла­
ща със средства от Обезпечителния фонд 
гарантираните вземания на ползвателите 
на застрахователни услуги по чл. 565, ал. 2, 
т. 2 и 3 на застраховател по чл. 565, ал. 1 
при отнемане на неговия лиценз, освен ако 
застрахователят се прекратява доброволно, и 
в случаите по чл. 612, ал. 2.
(2) В тримесечен срок от встъпване в длъж­
ност квесторът на застрахователя, съответно 
на клона по чл. 565, ал. 1, предоставя на Га­
ранционния фонд списък на предявените пред 
застрахователя претенции за застрахователни 
плащания по застраховките по чл. 565, ал. 2, 
т. 2 и 3 заедно със:
1. имената, адреса за кореспонденция и 
платежна сметка на всяко лице, претендиращо 
обезщетение;
2. събраните доказателства по предявените 
претенции;
3. становище относно основателността 
на всяка претенция и, където е приложимо, 
относно размера на плащането по тях.
(3) В случай на претенции, предявени след 
датата на встъпване в длъжност на квестора, 
съответно след откриването на производство 
по ликвидация, квесторът, съответно ликви­
даторът, изпълнява задълженията по ал. 2 
в срок до три месеца от предявяването на 
претенцията, но не по-късно от 15 работни 
дни от представяне на всички доказателства 
по чл. 106. Претенциите, предявени след 
откриване на производството по несъстоя­
телност, се вземат предвид от Гаранционния 
фонд служебно.
(4) След изтичане на сроковете по ал. 2, 
съответно по ал. 3, лицето, което претендира 
обезщетение, може да предяви претенцията 
си пряко пред Гаранционния фонд.
(5) Гаранционният фонд се произнася по 
застрахователните претенции в сроковете 
по чл. 108 и представя на лицето, предявило 
претенцията, с копие до застрахователя:
1. мотивирано предложение за изплащане 
на гарантираното застрахователно вземане, 
когато е установил, че претенцията е допустима